એક તરફ વડાપ્રધાન નરેન્દ્ર મોદી ગુજરાતમાં ચૂંટણી પ્રચારમાં વ્યસ્ત છે, ત્યારે બીજી બાજુ રાહુલ ગાંધી સતત તેમની પર પ્રહારો કરી રહ્યાં છે. રવિવારે પીએમ મોદી પર હુમલો કરતાં રાહુલ ગાંધીએ કહ્યું હતું કે, ગુજરાતની મહિલાઓને મૂળભૂત સગવડ આપાવમાં આવી નથી. માઇક્રો બ્લોગિંગ સાઇટ ટ્વીટર પર રાહુલ ગાંધીએ આ અંગે ટ્વીટ કર્યું હતું. ઉલ્લેખનીય છે કે, કોંગ્રેસ ઉપાધ્યક્ષ રાહુલ ગાંધી 22 વર્ષોનો હિસાબ, ગુજરાત માંગે જવાબ ટેગ સાથે વડાપ્રધાન નરેન્દ્ર મોદીને રોજ એક સવાલ કરી રહ્યાં છે. આ શ્રેણીમાં જ રવિવારે રાહુલ ગાંધીએ પીએમ મોદીને પાંચમો સવાલ ગુજરાતની મહિલાઓના સંદર્ભે કર્યો હતો.